Document ID: 32006R1642

32006R1642
L 308/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1642/2006 AL COMISIEI
din 7 noiembrie 2006
de modificare a Regulamentului (CE) nr. 51/2006 al Consiliului în ceea ce privește limitele de captură pentru stocurile de șprot în zonele ICES IIa (ape comunitare) și ICES IV (ape comunitare)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 51/2006 al Consiliului din 22 decembrie 2005 de stabilire pentru 2006 a posibilităților de pescuit și a condițiilor asociate pentru anumite stocuri de pește și grupe de stocuri de pește, aplicabile în apele comunitare și, pentru navele comunitare, în ape în care sunt necesare limitări ale capturilor (1), în special articolul 5 alineatul (7),
întrucât:
(1)
Limitele preliminare de captură pentru șprot în zonele ICES IIa (ape comunitare) și ICES IV (ape comunitare) sunt stabilite în anexa IA la Regulamentul (CE) nr. 51/2006.
(2)
În temeiul articolului 5 alineatul (7) din regulamentul menționat, Comisia poate revizui limitele de captură având în vedere informațiile științifice culese în prima jumătate a anului 2006.
(3)
Având în vedere informațiile științifice culese în prima jumătate a anului 2006, este necesar ca limitele de captură pentru șprot în zonele în cauză să fie reduse.
(4)
Prin urmare, Regulamentul (CE) nr. 51/2006 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului pentru pescuit și acvacultură,
ADOPTĂ PREZENTUL REGULAMENT:
Articolul 1
Anexa IA la Regulamentul (CE) nr. 51/2006 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 noiembrie 2006.

Labels: 11
6